tomron87/hebrew-wikipedia-sentences-corpus huggingface dataset:
הם מצילים אותו והולכים איתו למקס-נס (מקס-בעל הנס), עושה הניסים הקודם של המלך.
מקס מרפא את ווסטלי והם פורצים לארמון.
איניגו רואה את האיש בעל שש האצבעות ואמר לו את משפט המחץ:
והרוזן רוגן, בעל שש האצבעות, נקלע לקרב מול הסייף השני הכי טוב בעולם (לאחר ניצחונו של ווסטלי).
למזלו של רוגן, ברשותו פגיון פלוריני משולש והוא זורק ופוגע בבטנו של איניגו.
למרות הפציעה הקשה ממשיך איניגו להילחם ולא נכנע.
בסוף נכנע רוגן ואומר לאיניגו את משפטו האחרון בהחלט: "כל מה שאתה רוצה רק אל תהרוג אותי!" אך איניגו עונה לו: "אני רוצה את דומינגו מונטויה בחיים!
בן כלבה!" ולא חס עליו.
בסרטו של רוב ריינר, לאחר שאיניגו הורג את הרוזן רוגן, הוא מחפש כיוון חדש בחיים, כי את כל חייו הקדיש לנקמה ברוגן.
אז ווסטלי מציע לו להפוך לפיראט רוברטס.
בסרטו של רוב ריינר לאיניגו שיער שחור ארוך, ווסט כהה וחולצה בצבע חאקי.
ב"תינוקת של בטרקאפ" נחשף צד רגיש באיניגו - מגלים שהתאהב במישהי שפגש במהלך אימוני הנקמה ברוזן רוגן, כשהגיע לארמון באיטליה כדי לאמן את מוחו אצל האלוף פיקולי.
הוא פגש שם עלמה צעירה בשם ג'ולייטה, והשניים התאהבו.
איניגו סיפר לג'ולייטה על רצח אביו ועל הרוזן רוגן, והיא סיפרה לו שהיא משרתת בארמון ושהיא מתגוררת בו עם אמה מאז שהיא נולדה.
יום אחד הרוזן (לא רוגן) נכנס לארמון בזמן שג'ולייטה ואיניגו רקדו בנשף שארגנה לכבודו.
השניים ניסו להתחבא, כל אחד במקום אחר, אך הרוזן מצא אותם.
איניגו ניסה להגן על ג'ולייטה, ולהסביר שהיא נולדה בארמון וגרה בו עם אמה, והרוזן, בתגובה, צעק: "אמא שלה הייתה אישתי!!!" הדבר היחיד שג'ולייטה אמרה לאיניגו היה "אבא מחבב אותך".
הם המשיכו לרקוד, אבל בשלב מסוים הבין איניגו שג'ולייטה היא בתו של הרוזן,היא בעצמה רוזנת, ומכאן שג'ולייטה שיקרה לו על זהותה ועל הרקע שלה.
ג'ולייטה הסבירה ששיקרה מכיוון שלא רצתה שישפוט אותה לפי תוארה או כספה אלא לפי האדם שהיא.
איניגו וג'ולייטה המשיכו לרקוד ואיניגו היה מאושר כפי שלא היה מאושר מאז מות אביו.
בסופו של דבר הם נפרדו, כשאיניגו נאלץ להמשיך במסע הנקמה שלו ולהותיר את ג'ולייטה מאחור.
איניאקי ויליאמס ארתיואר (בספרדית: Iñaki Williams Arthuer ; נולד ב-15 ביוני 1994) הוא כדורגלן ספרדי-בסקי-גנאי המשחק בעמדת החלוץ באתלטיק בילבאו מהלה ליגה ובנבחרת גאנה.
ויליאמס נולד בבילבאו, להורים ממוצא גאנאי.
בשנת 2012 הצטרף ויליאמס לקבוצת הנוער של אתלטיק בילבאו.
באותה שנה, הוא ערך את הופעת הבכורה שלו בבוגרים במשחק של בסקוניה בליגה הרביעית.
ב-25 ביוני 2013, חתם ויליאמס על חוזה חדש עם המועדון הבסקי עד שנת 2017. לאחר מכן, הוא התקדם לאתלטיק בילבאו ב' מהליגה השלישית.
באוגוסט 2013 נפצע בברך וחזר לשחק באוקטובר.
ויליאמס סיים את עונת המשחקים עם שמונה שערים.
בתחילת עונת המשחקים 2014/2015 כבש ויליאמס שלושער בניצחון 0–4 על ס.ד אמורבייטה.
ב-7 בספטמבר 2014 הוא כבש שלושער נוסף ב-1–5 של קבוצתו על ס.ד ליואה.
בעונה זו הוא שיחק רק בכמחצית מן המשחקים בליגה השלישית, וכבש 13 שערים ב-18 משחקים ובכך עזר לקבוצתו לעלות לליגה השנייה.
ב-6 בדצמבר 2014 הוא ערך את הופעת הבכורה שלו בלה ליגה ובקבוצה הבוגרת של אתלטיק בילבאו בהפסד הביתי 0–1 לקורדובה לאחר שאריץ אדוריס עבר פציעה.
ב-19 בפברואר 2015 כבש ויליאמס את שערו הראשון עבור הקבוצה הבוגרת במשחק שהסתיים בתוצאה 2–2 בין בילבאו לבין טורינו במסגרת שלב 32 האחרונות בליגה האירופית ובכך הפך לשחקן השחור הראשון שכובש עבור המועדון.
ב-17 במאי 2015 ויליאמס כבש את שערו הראשון בלה ליגה – שער ניצחון במשחק החוץ מול אלצ'ה שהסתיים בתוצאה 2–3 לבילבאו.
13 ימים לאחר מכן הוא כבש את השער היחיד לזכות קבוצתו בהפסד 1–3 לברצלונה בגמר גביע המלך בקאמפ נואו.
הוא החמיץ את זכיית קבוצתו בסופר קאפ הספרדי 2015 מול אותה יריבה 3 חודשים לאחר מכן בשל פציעה.
ב-1 בנובמבר 2015 ויליאמס כבש צמד (לפני שגרם לפנדל נגד קבוצתו) בניצחון 1–3 של אתלטיק בחוץ על ריאל בטיס.
גם במשחק שלאחר מכן הוא כבש צמד, משחק בית נגד פרטיזן בלגרד בשלב הבתים של הליגה האירופית (משחק שהסתיים בניצחון קבוצתו 5–1).
במשחק שלאחר מכן הוסיף עוד שער, בוולה, שעזר לקבוצתו לנצח את אספניול 2–1 בסן ממס.
בסוף ינואר 2016, לאחר שהיה במעקב של סקאוטים של מועדוני הפאר האנגלים ארסנל, ליברפול ומנצ'סטר סיטי, ויליאמס הסכים להארכת חוזהו עד 2021. העסקה כללה סעיף רכישה של 50 מיליון אירו.
ב-6 בפברואר הוא הורחק בכרטיס אדום בדקה ה-90 במשחק שהסתיים בתיקו ביתי ללא שערים מול ויאריאל.
במהלך סתיו 2017, ויליאמס כבש שערים חשובים בשלב הבתים של הליגה האירופית נגד אסטרסונד ונגד הרטה ברלין שסייעו לקבוצתו לסיים בראשות הבית.
ב-17 בינואר 2018, הוא הסכים לחידוש חוזה, עד 2025 עם סעיף רכישה מצטבר של 80 מיליון אירו.
ב-13 בינואר 2019 כבש ויליאמס את שני השערים בניצחון 2–0 ביתי בלה ליגה על סביליה, שעריו הראשונים בסן ממס לראשונה מדצמבר 2016 (פעם ראשונה מזה 41 הופעות בסן ממס).
ויליאמס חתם על חוזה ל-9 שנים באוגוסט 2019, בו נקבע סעיף שחרור של 135 מיליון יורו.
ב-17 בינואר 2021, ויליאמס כבש שער ניצחון מ-20 מטר בהארכה בניצחון 2–3 של קבוצתו על ברצלונה בגמר הסופרקאפ הספרדי – ניצחון שהחזיר את התואר לבילבאו לראשונה מאז עונת 2015/16.
הוא שותף בכל משחק ליגה של הקבוצה מאז ה-20 באפריל 2016. בתחילת עונת 2021/2022 שבר את שיאו של חואן לראניאגה ששיחק ב-202 משחקים רצופים של ריאל סוסיאדד בין 1986 ל-1992.
ב-20 במרץ 2015, ויליאמס זומן לראשונה לסגל נבחרת ספרד עד גיל 21 למשחקי הידידות מול נורווגיה עד גיל 21 ובלארוס עד גיל 21. את הופעת הבכורה שלו הוא ערך ב-26 במרץ, בניצחון 0–2 מול נורווגיה עד גיל 21 בקרטחנה, כשהחליף את מוניר אל-חדאדי במחצית.
ויליאמס היה אחד מ-11 שחקני הכוננות (שחקנים שיצטרפו לסגל הנבחרת במקרה שאחד משחקני הסגל לא יהיה כשיר) של נבחרת ספרד תחת אימונו של ויסנטה דל בוסקה ביורו 2016. בערך באותה תקופה הוא עורר התעניינות גם אצל נבחרת גאנה בשל שורשיו, כשהיה במעקב של הסקאוט הספרדי שלהם, ג'רארד נוס.
את הופעת הבכורה שלו בנבחרת ספרד ביצע לראשונה ב-29 במאי 2016, כשהוא מחליף את חברו לנבחרת מרקו אסנסיו שערך גם הוא בכורה בתבוסה 3–1 במשחק הידידות מול בוסניה והרצגובינה.
ב-12 באוקטובר 2018, ויליאמס ערך הופעת בכורה בנבחרת חבל הבסקים, פתח ולא הוחלף בניצחון 4–2 על נבחרת ונצואלה באצטדיון מנדיסורוצה.
בקיץ 2022, הודיע ויליאמס כי החליט לייצג מעתה את נבחרת גאנה.
ב-23 בספטמבר 2022 ערך את הופעת הבכורה במדי גאנה בהפסד 0–3 ל במשחק ידידות.
נכלל בסגל נבחרת גאנה לטורניר מונדיאל 2022.
אחיו הצעיר של ויליאמס, ניקו, גם כן כדורגלן המשחק בעמדת החלוץ, ואשר החל מעונת 2021 משמש כבן קבוצתו.
ב-28 באפריל 2021, לאחר עונה בקבוצת המילואים בילבאו אתלטיק, ביצע ניקו את הופעת הבכורה בקבוצה הבוגרת כאשר עלה כמחליף במחצית השנייה של משחק ליגה מול ריאל ויאדוליד.
עשר דקות לאחר החילוף עלה איניאקי גם כן מן הספסל לשחק לצד אחיו.
ויליאמס היה אחד מכוכבי סדרת הטלוויזיה הדוקומנטרית של אמזון פריים שש חלומות, שצולמה בעונת 2017/2018.
סגנות אליפות אירופה בכדורגל עד גיל 21: 2017
שחקן החודש בלה ליגה: ינואר 2019
פרס שער הזהב של העונה של העיתון מארקה: 2018/19
השחקן האפריקאי המצטיין בלה ליגה: 2023/24
איני נפרד הוא הספר השישה עשר והאחרון של הסופר הרוסי בוריס אקונין בסדרת "הבילוש החדש".
הספר מכיל תת-כותרת: "הרפתקאותיו של אראסט פנדורין במאה העשרים.
חלק שני." הספר יצא לאור ברוסיה ב-8 בפברואר 2018.
הרומן פורסם ב-8 בפברואר 2018, ביום השנה העשרים לפרסום הספר הראשון בסדרה, "עזאזל".
כבר ב-1 בינואר 2018, חודש לפני פרסום הספר, בוריס אקונין פרסם כמתנה לשנה החדשה עבור הקוראים את הפרק הראשון של הרומן בעמוד הפייסבוק שלו.
בפרק זה, הקורא מתוודע למה שקורה עם פנדורין לאחר האירועים שתוארו בספר "העיר שחורה".
הספר מגולל את קורותיו של המשרת מאסה ואדונו פנדורין, שכבר שלוש שנים נמצא בתרדמת ובעיצומה של מלחמת האזרחים ברוסיה.
בספר מופיעות דמויות מספרים אחרים: כך למשל אלכסיי רומנוב-אוקטיאברסקי שהופיע ב"רומן ריגול" מופיע כדמות משנית בספר זה וקו העלילה שלו מגולל את פועלו כסוכן ריגול של האדומים בשורות הלבנים.
שנת 1918. פנדורין ששרד פציעה שקיבל בבאקו (במהלך אירועי העיר השחורה) נפל לתרדמת שנמשכה 3 שנים, 8 חודשים ו-28 ימים.
מאסה, משרתו היפני, דואג לו במשך כל הזמן הזה וכעת נאלץ לנסוע עם האדון לסמרה.
ברכבת בדרך למוסקבה הוא נתקל באירוע שוד ולאחר ירי לא מוצלח שפוגע בפנדורין, אראסט פטרוביץ' מתעורר.
שנת 1919. לאחר שנה שלמה במנזר בצפון מחוז וולגוגרד, פנדורין מגיע לסבסטופול, שם ממתין לו מאסה.
בדרך הוא פוגש נערה בשם מונה (שהיא בתה של ורוורה סובורובה, דמות שהופיעה ב"גמביט טורקי").
בחרקוב פנדורין מגיע למטה צבא המתנדבים ונאלץ לצאת למצוא מרגל קומוניסטי בשם פאבל מאקולצב.
עד מהרה מגלים את החתרן ופנדורין עוזב את העיר.
שנת 1921. מאסה ומונה, אם לתינוק בן שנתיים, מגלים מי אשם במותו של פנדורין.
איניאציו קאסיס (באיטלקית: Ignazio Cassis; נולד ב-13 באפריל 1961) הוא פוליטיקאי שווייצרי, שכיהן כנשיא שווייץ לשנת 2022. מכהן כראש מחלקת ענייני החוץ במועצה הפדרלית (הממשלה) של שווייץ.
קאסיס נולד בעיר ססה (Sessa) שבקנטון טיצ'ינו למשפחה בת ארבעה ילדים.
בגיל 15 התאזרח בשווייץ וויתר על אזרחותו האיטלקית.
ב-1991 חזר להיות בעל אזרחות כפולה, אך ויתר עליה לפני שנבחר לכהן במועצת הברית.
ב-1987 סיים לימודי רפואה באוניברסיטת ציריך.
התמחה ברפואה פנימית ובבריאות הציבור, וקיבל גם תואר מוסמך בתחום האחרון.
בשנת 1998 קיבל תואר דוקטור ברפואה מאוניברסיטת לוזאן.
מ-2008 ועד 2012 היה סגן יושב ראש האגודה הרפואית השווייצרית.
שירת כרופא גדודי של יחידת חיל רגלים הררית בצבא שווייץ וכן שירת במטה חיל הרפואה והגיע לדרגת רב-סרן.
בגיל מאוחר יחסית נכנס לפוליטיקה, הצטרף למפלגה הליברלית של שווייץ, וכיהן באספה הפדרלית מ-2007 ועד 2017. בספטמבר 2017 גבר על שני מועמדים אחרים ממפלגתו ונבחר לכהן במועצת הברית במקום דידייה בורקהלטר.
בכך היה לחבר הראשון במועצה מטעם קנטון טיצ'ינו מאז 1999. ב-1 בנובמבר 2017 החל לכהן כראש מחלקת ענייני החוץ.
במהלך כהונתו כנשיא צידדה ארצו, הדוגלת בנייטרליות, בסנקציות שננקטו נגד רוסיה עקב הפלישה לאוקראינה.
באוקטובר 2022 ביקר קאסיס באוקראינה ונפגש עם נשיא המדינה זלנסקי ושריו הבכירים.
קאסיס נשוי ומתגורר בכפר מונטניולה (Montagnola) שבטיצ'ינו.
אִינִיגוֹ מַרְטִינֶס בֶּרִידִי (בספרדית: Iñigo Martínez Berridi; נולד ב-17 במאי 1991 באונדרואה שבחבל הבסקים, ספרד) הוא כדורגלן ספרדי המשחק בעמדת הבלם בא-נסר מליגת העל הסעודית.
הוא בילה את רוב הקריירה שלו בריאל סוסיאדד, בה שיחק 238 משחקים ואף כבש 17 שערים בכל המסגרות.
מרטינס נולד באנדאורה שבחבל הבסקים שבספרד.
הוא הצטרף למחלקת הנוער של ריאל סוסיאדד מהמועדון שבמקום הולדתו, אאוררה אונדרואה.
בעונת 2009/2010 ערך הופעת הבכורה בקבוצת המילואים וסייע לה להעפיל לליגה השלישית תוך שהוא כובש שער אחד ב-23 הופעות.
ב-27 באוגוסט 2011 ערך הופעת בכורה בליגה הספרדית הבכירה, כשהשלים 90 דקות בניצחון 1–2 של הבסקים בחוץ על ספורטינג חיחון באצטדיון אל מולינון.
ב-2 באוקטובר כבש שער ליגה ראשון, כאשר עשה זאת מאמצע המגרש בהפסד 1–2 בדרבי הבסקי לאתלטיק בילבאו.
הוא עשה זאת שוב ב-27 בנובמבר באותה שנה, כשכבש שער ניצחון בדקה ה-90 על ריאל בטיס במשחק שהסתיים בתוצאה 2–3. באותה עונה הוא קיבע את מעמדו כשחקן הרכב, ובעונה אחריה סייע לקבוצה להעפיל לליגת האלופות.
ב-30 בינואר 2018 נרכש על ידי אתלטיק בילבאו תמורת 32 מיליון יורו, שהיה סעיף השחרור שלו בריאל סוסיאדד.
המעבר עורר סערה בקרב אוהדי ריאל סוסיאדד, מכיוון שהשחקן גדל במועדון וחצה את הכביש ליריבה הגדולה.
הסכום ששולם עליו הוא מחצית מהסכום שקיבלה אתלטיק בילבאו ממנצ'סטר סיטי על רכישת הבלם איימריק לאפורט באותו שבוע.
ב-4 בפברואר 2018 ערך הופעת בכורה במדי קבוצתו החדשה בהפסד 0–2 לז'ירונה באצטדיון מונטיליבי.
בתקופתו באתלטיק בילבאו ערך 177 הופעות וכבש שמונה שערים.
ב-5 ביולי 2023 חתם בברצלונה לשנתיים כשחקן חופשי עם סעיף שחרור של 400 מיליון אירו.
ב-9 באוגוסט 2025 עזב את ברצלונה.
מרטינס ערך את הופעת הבכורה שלו בנבחרת ספרד עד גיל 21 בשנת 2011. כשנה לאחר מכן, הוא זומן על-ידי המאמן לואיס מייה לסגל נבחרת ספרד למשחקים האולימפיים בלונדון.
בקיץ 2013 לקח חלק בסגל הנבחרת הספרדית הצעירה שזכתה באליפות אירופה שנערכה בישראל.
את הופעת הבכורה במדי הנבחרת הבוגרת של ספרד ערך ב-14 באוגוסט 2013, לאחר שנכנס כמחליף במקומו של סרחיו ראמוס, בניצחון במשחק ידידות על אקוודור.
בפיזיקה, אינטרפרומטר מאך זנדר הוא התקן המשמש לקביעת השינויים בפאזה היחסית בין שתי אלומות מקבילות על ידי פיצול אור ממקור יחיד.
אחד השימושים העיקריים של אינטרפרומטר מאך-זנדר הוא לשם מדידת הפאזה היחסית בין שתי האלומות שנובעת מהפרשי אורכי הדרכים או מהצבת חומר כלשהו בדרכה של אחת האלומות.
המערכת נקראת על שם הפיזיקאים לודוויג מאך (בנו של ארנסט מאך) ולודוויג זנדר.
עבודתו של זנדר משנת 1891 חוזקה והורחבה על ידי מאך בשנת 1892.
אינטרפרומטר מאך-זנדר מבוסס על פיצול הקרן לשתי קרניים שעוברות דרך גאומטרית זהה (אך דרך אופטית שונה, עקב מעברה של אחת משתי הקרניים בתווך שונה, הוא התווך הנבדק), ונועד לבדיקת תכונות של חומרים.
אלומת קרני אור מקבילות מפוצלת על ידי מראה דיאלקטרית.
שתי האלומות המתקבלות ("אלומת הדגימה" ו"אלומת הייחוס") משתקפות כל אחת במראה ולאחר מכן עוברות במראה דיאלקטרית נוספת ונכנסות לשני גלאים.
מיד לאחר המעבר במפצל האלומה הראשון מתקבלים השדות: ,
כאשר הוא מקדם החזרת השדה ו- הוא מקדם העברת השדה.
לאחר התקדמות במרחב למפצל האלומה הבא כאשר L1 ו L2 הם המרחקים שכל אחת מהאלומות עברה בהתאמה, השדות שיתקבלו הם:
בשלב זה האלומות מתלכדות שנית ונקבל לאחר מפצל האלומה שתי אלומות חדשות שכל אחת מהן מגיעה לאחד מהמסכים או הגלאים:
כאשר המינוס נובע מכיוון הפגיעה ההפוך במפצל האלומה לעומת מפצל האלומה הראשון.
נחשב את העוצמה במוצא הראשון:
נוכל לפתח את האיבר השני בביטוי העוצמה במוצא הראשון :
על ידי חישוב דומה גם לעוצמה במוצא השני, תוך התחשבות במינוס, מתקבלים שני מוצאים משלימים:
כאשר הוא מקדם החזרת ההספק ו- הוא מקדם העברת ההספק.
כמו כן היא הויסיביליות, מספר הגל הוא , מקדם השבירה והפרש הדרכים שהקרניים עוברות .
וניתן לראות שאנרגיה שאינה יוצאת במוצא 1 יוצאת במוצא 2.
כפי שתואר קודם, ניתן לבצע מדידות מדויקות ביותר ברמת דיוק של חלקי אורך גל.
למשל, עבור , מתקבל: ,
עבור : יתקבל שינוי פאזה של .
כלומר ישנה רגישות של עשירית פרומיל במקדם השבירה.
נבחן איך כל אלמנט באינטרפומטר מתנהג עבור כניסת פוטון.
נניח כי הפוטון נכנס אל המערכת לפי .
לאחר מכן הוא עובר במראה דיאלקטרית (אשר נניח שמחלקת את הקרן ביחס 50/50) אותה ניתן לייצג לפי המטריצה:
לכן, לאחר המעבר במטריצה ההסתברות למצוא פוטון זהה עבור שתי הדרכים האופטיות : .
בהמשך קיים הפרש דרכים אופטי בין שני המסלולים ΔL, נגדיר את צבירת הפאזה: .
רגע לפני מפצל האלומה השני :
ולאחר המעבר במפצל האלומה השני נקבל :
ההסתברות לגילוי במוצא עבור הגלאי הראשון:, ובאופן משלים עבור הגלאי השני:.
חוקי פרנל להחזרה ולהעברה של גלים בתווך דיאלקטרי מרמזים שקיימת הסחת פאזה לגל, כאשר הוא מוחזר מתווך בעל מקדם שבירה גבוה לתווך בעל מקדם שבירה נמוך, אך לא במקרה ההפוך.
במראה דיאלקטרית יש שני חלקים, מראה העשויה זכוכית וציפוי דיאלקטרי, לכן בפגיעה במראה זו יש שתי אפשרויות פגיעה במראה מהצד הקדמי (אוויר לזכוכית) ופגיעה מהצד האחורי (ציפוי דיאלקטרי זכוכית ואז אוויר).
הסחת פאזה של 180° מתרחשת עם החזרה מקדמת מראה, זאת מכיוון שהחומר מאחורי המראה (זכוכית) הוא בעל מקדם שבירה גבוה יותר מהחומר בו נע האור (אוויר).
לעומת זאת לא תהיה הסחת פאזה עבור החזרה מגב המראה, שכן לחומר שמאחורי המראה (אוויר) יש מקדם שבירה נמוך יותר מלחומר בו האור עובר (זכוכית).
מהירות האור נמוכה יותר בחומר בעל מקדם שבירה גבוה ממקדם השבירה של הואקום (שהוא 1).
למעשה, מהירות האור בחומר היא: v=c/n כאשר c הוא מהירות האור בוואקום, ו-n הוא מקדם השבירה.
עובדה זו גורמת לעלייה בהסחת הפאזה הפרופורציונלית ל- n-1)*L) כאשר L הוא מרחק ההתקדמות.
בהינתן ש-k היא הסחת הפאזה הקבועה הנגרמת ממעבר דרך משטח זכוכית עליו נמצאת מראה, אז נקבל הסחת פאזה של 2k אחרי החזרה מאחורי המראה.
זאת מכיוון שהאור הנע לכיוון אחורי המראה עובר דרך משטח הזכוכית, הגורם להסחת פאזה k ולאחר מכן מוחזר מהמראה ללא הסחת פאזה נוספת מכיוון שיש רק אוויר מאחורי המראה.
לאחר מכן הוא נע חזרה דרך משטח הזכוכית, אשר יוסיף לו עוד הסחת פאזה של k.
הכלל לגבי הסחות הפאזה תקף למפצלי אלומות המורכבים עם ציפוי דיאלקטרי, ויש לשנותם אם משתמשים בציפוי מתכתי או כאשר לוקחים בחשבון קיטובים שונים.
בנוסף, באינטרפרומטרים אמיתיים, עובי מפצלי האלומה עלול להיות שונה, והדרכים האופטיות אשר עוברות "אלומת הדגימה" ו"אלומת הייחוס" לא בהכרח שוות.
בלי קשר, בהיעדר בליעה, שימור האנרגיה מבטיח ששני המסלולים חייבים להיות שונים בהסחת פאזה של חצי אורך גל.
כמו כן, מפצלי האלומות אשר אינם 50/50 משמשים לעיתים קרובות לשיפור ביצועי האינטרפומטר בסוגים מסוימים של מדידות.
באיור 3, ללא הדגימה גם אלומת הדגימה SB וגם אלומת הייחוס RB יגיעו אל הגלאי 1 בפאזה מתואמת ותיווצר תבנית התאבכות בונה.
שתי האלומות, SB ו- RB יצברו הסחת פאזה של λ+k (כאשר λ הוא אורך הגל ו-k צבירת הפאזה הקבועה במעבר דרך משטח זכוכית) בגלל שתי החזרות מחזית המראה והעברה אחת דרך משטח זכוכית.
לעומת זאת לגלאי 2 יגיעו שתי האלומות בהסחת פאזה של חצי אורך גל ותיווצר התאבכות הורסת.
אלומת ה- RB תגיע לגלאי אחרי שצברה הסחת פאזה של 0.5λ+2k עקב החזרה אחת מחזית המראה ושתי העברות.
אלומת ה-SB תגיע לגלאי 2 אחרי שצברה הסחת פאזה של λ+2k עקב שתי החזרות מחזית המראה, החזרה אחת מאחורי המראה ושתי העברות.
לכן, כאשר אין דגימה רק גלאי 1 מקבל אור.
כאשר מציבים דגימה בדרך של אלומת הדגימה SB, עוצמות האלומות אשר נכנסות לגלאים ישתנו, דבר המאפשר את חישוב הסחת הפאזה שנגרמה על ידי הדגימה.
כדי לבחון התאבכות של אור לבן, עקב אורך הקוהרנטיות המוגבל שלו, בסדר גודל של מיקרומטרים, יש לעבוד בתשומת לב רבה כדי להשוות את הדרך האופטית לכל אורכי הגל בו זמנית, או שלא תופיע תבנית התאבכות ברורה.
כפי שניתן לראות באיור 1, למטרה זו, בנוסף לתא הדגימה שמוצב באחד המסלולים, מוצב תא אקוויוולנטי מאותה זכוכית (לצורך דיספרסיה זהה) במסלול הנוסף.
גם מפצלי האלומה מוצבים באוריינטציה מדויקת.
המשטחים המחזירים של מפצלי האלומה מכוונים כך שאלומת הדגימה ואלומת הייחוס יעברו דרך מסלול באורך שווה של זכוכית.
באוריינטציה זו, שתי האלומות חוות שתי החזרות מהמשטח הקדמי שמביאות לאותו מספר של היפוכי פאזה.
התוצאה היא שהאור עובר דרכים אופטיות זהות בשני המסלולים ויוצרים תבנית דמוית שריג של התאבכות בונה של אור לבן.
קרניים מקבילות לא מתכנסות לנקודה ולכן אין מישור יחיד שבו ניתן לצפות בתבנית ההתאבכות דמוית השריג.
באיור 2, ניתן לראות שתבנית ההתאבכות יכולה לעבור התאמה כך שהיא תופיע במישור כרצוננו.
ברוב המקרים, תבניות ההתאבכות יכוונו כך שהן יופיעו זו לצד זו על אותו המישור לצורך נוחות צילום והשוואה.
לאינטרפרומטר מאך זנדר יש שטח עבודה גדול ונגיש וגמישות רבה במיקום תבניות ההתאבכות.
מסיבות אלה הוא שימושי מאוד לצורכי הדמיית זרימה במנהרות רוח ולצורך חקר הדמיית זרימה באופן כללי.
בנוסף, נעשה בו שימוש רב בתחומי האווירודינמיקה, פיזיקת פלסמה והעברת חום למדידת לחץ, צפיפות ושינויי טמפרטורה בגזים.
נעשה בו גם שימוש במאפננים אלקטרו אופטיים, התקנים אלקטרוניים המשמשים לאפליקציות רבות בתקשורת סיביים-אופטיים.
בתחום התקשורת האופטית הוא משמש כמאפנן אלקטרו-אופטי למודולציה של פאזות ואמפליטודות של אור.
מאפנני מאך זנדר משולבים במעגלים מונוליתיים משולבים ונותנים תגובות אמפליטודה ופאזה אלקטרו-אופטיות באיכות גבוהה, עם רוחב סרט גדול בתווך תדר של גיגההרצים ספורים.
נעשה שימוש באינטרפרומטר זה גם לצורך חקר של שזירה קוונטית.
האפשרות לשליטה פשוטה בתכונות של האלומה במסלול הייחוס מבלי להפריע לאור במסלול האובייקט הנחקר הפכה אותו לפופולרי מאוד בתחום של אינטרפרומטריה לצורכי הולוגרפיה.
במיוחד, זיהוי אופטי של מידע מאופנן על גבי גל נושא ( optical heterodyne detection) על ידי גל ייחוס מוסט בתדר ובזווית להדמיה דיגיטלית עם רגישות גבוהה.
בנוסף, לויברומטריה ולהדמיה של זרימת דם על ידי לייזר דופלר.
הרבגוניות של אינטרפומטר מאך-זנדר הובילה לכך שהיא משמשת במגוון רחב של נושאים מחקריים בסיסיים במכניקת הקוונטים, כולל מחקרים על Counterfactual definiteness, שזירה קוונטית, מחשב קוונטי, הצפנה קוונטית, Quantum logic, ניסוי אליצור-ויידמן, the quantum eraser experiment, אפקט זנון הקוונטי ו- neutron diffraction.
אינטרפרומטר מייקלסון, שהומצא על ידי אלברט אברהם מייקלסון הוא אחד האינטרפרומטרים המפורסמים ביותר.
הוא מבוסס על פיצול הקרן באמצעות מראה חצי חדירה והחזרת הקרניים באמצעות מראות הניתנות להזזה.
אינטרפרומטר מייקלסון מבצע את פעולת האינטרפרומטריה בעזרת שימוש במפצל קרניים המפצל את מקור האור לשתי זרועות, כל אחת מהזרועות (מקורות אור) הללו מוחזר בחזרה לעבר מפצל הקרניים, שמשלב אז את המשרעות שלהם באמצעות עקרון הסופרפוזיציה.
תבנית ההתאבכות המתקבלת (המורכבת מההספק שאינו מוחזר לעבר מקור האור הראשי) מופנית בדרך כלל לסוג כלשהו של גלאי או מצלמה.
לאינטרפרומטר זה גרסאות שונות, שני נתיבי האור (הזרועות) יכולים להיות באורכים שונים או לשלב בתוכם אלמנטים אופטיים או חומרים הנבדקים.
אינטרפרומטר מייקלסון הומצא על ידי אלברט אברהם מייקלסון, שהיה פיזיקאי יהודי אמריקני.
אינטרפרומטר מייקלסון התפרסם בזכות השימוש בו על ידי אלברט מייקלסון ואדוארד מורלי בניסוי מייקלסון-מורלי בשנת 1887. בעזרת האינטרפורמטר, השניים הוכיחו שגלים אלקטרומגנטיים נעים בריק, והצליחו למדוד את מהירות האור בדיוק רב.
הניסוי נחשב לאחד מן הניסויים החשובים ביותר בהיסטוריה של הפיזיקה.
כעשרים שנה לאחר שנערך פורש כראיה המוצקה הראשונה נגד נכונות תאוריית האֶתֶר, אשר הייתה התאוריה השולטת בקרב הפיזיקאים מתחילת המאה ה-18.
בין השלכותיו של הניסוי ניתן למנות את קבלת תורת היחסות של אלברט איינשטיין, פיתוח האינטרפרומטריה וגיבוש ההבנה כי הפיזיקה הקלאסית אינה מתארת באופן שלם ומדויק את היקום.
על עבודה זו, לצד פיתוח ענף האינטרפרומטריה, הוענק בשנת 1907 פרס נובל בפיזיקה למייקלסון, שהיה האמריקאי הראשון שזכה בפרס נובל והיהודי הראשון שזכה בפרס נובל לפיזיקה.
בשנת 2015 בוצע יישום נוסף של אינטרפרומטר מייקלסון, LIGO, שעשה את התצפית הישירה הראשונה על גלי הכבידה.
תצפית זו אישרה חיזוי חשוב של תורת היחסות הכללית, ואישרה את התחזית של התאוריה לעיוות במרחב-זמן בהקשר של אירועים קוסמיים בקנה מידה גדול.
אינטרפרומטר מייקלסון, במבנה הבסיסי ביותר שלו, מורכב משתי ממראות ו- ומפצל קרניים .
באיור 2 מקור פולט אור הפוגע במפצל הקרניים בנקודה .
מפצל הקרניים מפצל את האור, חלקו מועבר לכיוון מראה , לנקודה , וחלקו משוקף לכיוון מראה , לנקודה .
שתי הקרניים מתחברות מחדש בנקודה ומייצרות תבנית התאבכות על הגלאי בנקודה .
אם ישנה זווית קטנה בין שתי הקרניים החוזרות אז הגלאי יתעד תבנית התאבכות סינוסואידית כמוצג באיור 3b.
אם שתי הקרניים החוזרות זהות אחת לשנייה (יישור מרחבי מושלם) לא תהיה תבנית התאבכות אלא עוצמה קבועה התלויה בהפרש הדרכים האופטיות בין שתי הקרניים.
כמו כן, בהתאם לחוקי ההחזרה וההעברה חלק מהקרן המקורית חוזרת לכיוון מקור האור.
איור 2 מראה שימוש במקור אור קוהרנטי (לייזר), לו רוחב ספקטרלי צר ומרחק קוהרנטיות גדול.
ניתן להשתמש גם באור לא קוהרנטי (אור לבן) שלו רוחב ספקטרלי רחב, אולם כדי להשיג ניגודיות משמעותית בתבנית ההתאבכות נדרש שהפרש המרחקים בין שתי הזרועות יקטן מתחת למרחק הקוהרנטיות של מקור האור (במקרה של אור לבן מדובר במרחק מאוד קטן, בסדר גודל של מיקרומטרים).
אם נעשה שימוש במפצל קרניים ללא הפסדים, ניתן להראות שהאנרגיה האופטית נשמרת.
בכל נקודה בתבנית ההתאבכות, ההספק שאינו מופנה לגלאי ב- נמצא בקרן (אינה מוצגת בשרטוט) החוזרת לכיוון המקור.
כפי שמוצג באיורים 3a ו-3b, לצופה מבט ישיר למראה הנראית דרך מפצל הקרניים, ורואה תמונה משוקפת של המראה .
ניתן לפרש את תבנית הפסים המתקבלת כתוצאה מההתאבכות בין אור המגיע משתי התמונות המדומות ו- של המקור המקורי .
המאפיינים של תבנית ההתאבכות תלויים במאפייני מקור האור ובכיוון המדויק של המראות ומפצל הקרניים.
באיור 3a, האלמנטים האופטיים מכוונים כך ש- ו- עומדים בקנה אחד עם הצופה, ותבנית ההתאבכות המתקבל מורכב ממעגלים שבמרכזם בנורמל ל- ו- (שוליים של נטייה שווה) .
במקרה בו ישנה הטיה בזוויות המראה, כמו באיור 3b, שולי ההתאבכות יקבלו בדרך כלל צורת חתכי חרוט (היפרבולות), אך אם ו- חופפים, השוליים בקרבת הציר יהיו ישרים, מקבילים, ובמרווחים שווים (שוליים בעובי שווה).
אם הוא מקור מורחב ולא מקור נקודתי כפי שמודגם, יש לצפות בתבניות ההתאבכות של איור 3a באמצעות טלסקופ שנקבע באינסוף, ואילו השוליים של איור 3b יהיו ממוקמים על המראות.
נרצה לבצע ניתוח מתמטי עבור מהלך הקרניים ותבנית ההתאבכות המוצגת על המסך עבור אור קוהרנטי, תחת ההנחות הבאות:
מפצל הקרניים מפצל את האור בחלוקה שווה.
מראות אידיאליות - 100% החזרה.
כל קרן בשרטוט מתארת גל מישורי.
בהנחה כי הקרן היוצאת ממקור האור היא בעלת עוצמה .
נרצה לנתח את הפרש הדרכים האופטיות בין הקרן האדומה לבין הקרן הירוקה באיור 4.
הפרש הדרכים האופטי המתקבל הוא .
נסתכל על שני מוצאי המערכת לאחר המעבר הנוסף דרך מפצל הקרניים, המוצא המתקבל בגלאי והמוצא המתקבל חזרה לכיוון מקור האור.
המוצא המתקבל חזרה לכיוון המקור:
נתבונן במשמעות הפיזיקלית של התוצאות.
קיבלנו במוצא המערכת תבנית התאבכות בין שתי הקרניים, האדומה והירוקה.
עבור הפרש מרחקים של אורכי גל נקבל התאבכות בונה במוצא הגלאי, ועבור הפרשי מרחקים של חצאי אורכי גל נקבל התאבכות הורסת במוצא הגלאי (עבור m מספר שלם).
נבחין כי עבור המקרה בו אין הפסדי מראות (נכון לכל חלוקה של מפצל הקרניים) ניתן לראות שיש שימור אנרגיה במערכת.
ניתן לראות כי הגורמים המשפיעים על מוצא המערכת הם אורך הגל והפרש הדרכים האופטיות.
כלומר, במערכת זאת נקבל תוצאה זהה גם עבור זרועות באורכים שונים כל עוד ההפרש ביניהן נשמר.
רוחב הסרט הספקטרלי של המקור
אור לבן הוא בעל מרחק קוהרנטיות מאוד קטן ולכן בעייתי להשתמש בו באינטרפרומטר מייקלסון, שכן תופעת ההתאבכות נוצרת רק עבור קיום של קוהרנטיות בין הקרניים.
מקור בעל רוחב סרט ספקטרלי צר ("קוואזי מונוכרומטי") מצריך תשומת לב רבה לנושאים של דיספרסיה כרומטית כאשר הוא משמש להארת האינטרפרומטר.
שתי הדרכים האופטיות חייבות להיות שוות כמעט לכל אורכי הגל הקיימים במקור.
ניתן לעמוד בדרישה זו אם שתי הדרכים של האור חוצות משטח זכוכית עבה בעל מקדם שבירה שווה.
באיור 5a, הקרן האופקית חוצה את מפצל הקרניים שלוש פעמים ואילו הקרן האנכית חוצה את מפצל הקרניים פעם אחת.
כדי להשוות את השבירה, ניתן להכניס לנתיב של הקרן האנכית לוחית פיצול שתבצע פעולה הזהה לזו של מפצל הקרניים.
באיור 5b, אנו רואים שימוש במפצל קרניים מסוג קובייה, אשר בנוי כך שהוא משווה את אורכי הדרך בזכוכית.
חשיבות הדרישה לדרכים אופטיות שוות לכל אורכי הגל מתבטלת על ידי שימוש באור עם רוחב סרט ספקטרלי צר במיוחד, כגון בלייזר.
לייזרים בעלי אורך גל יחיד הם בעלי מרחק קוהרנטיות מאוד גדול ויכולים לייצר התאבכויות עם ניגודיות גבוהה להפרשי דרכים אופטיות של מיליונים או אפילו מיליארדי אורכי גל.
לעומת זאת, באמצעות אור לבן שהוא בעל רוחב סרט רחב, האונות המרכזיות חדות, אך כאשר מתרחקים מהאונה המרכזית האונות צבועות בצבעים צבעוניים כתוצאה מההתאבכויות במקביל בין אורכי גל שונים.
לכן ההפרדה בין האונות הופכת במהירות לחסרת הבחנה לעין.
ניסויים מוקדמים שניסו לגלות את מהירות כדור הארץ, כמו מייקלסון ומורלי (1887) ומילר (1933), השתמשו באור קוואזי מונוכרומטי לטובת יישור ראשוני ולהשוואת הפרשי דרכים אופטיות באופן גס של האינטרפרומטר.
לאחר מכן הם עברו לאור לבן (בעל רוחב סרט רחב), מכיוון שבאמצעות שימוש בתכונות התאבכות של אור לבן הם יכלו למדוד באופן מדויק את הנקודה בה הפרש הדרכים האופטיות זהה (ולא בקפיצות של אורכי גל כמו באור קוהרנטי), ובכך לקבע את שתי הזרועות להיות באורך שווה.
השימוש באינטרפרומטר עם אור לבן מאפשר את היכולת לגלות כל שינויים בהפרש המרחקים בין המראות, עד כדי תזוזה באורך גל אחד.
באמצעות שימוש באינטרפרומטר מייקלסון עבור שימוש במקור מונוכרומטי ניתן לחלץ את אורך הגל של המקור הנכנס לאינטרפרומטר.
אם ניקח את האינטרפרומטר ונאפשר לאחת המראות במבנה הבסיסי שלו לזוז מרחק מוגדר אז הפרש הדרכים האופטיות בין שתי זרועות האינטרפרומטר יאפשר לנו לגלות את אורך גל המקור.
על המסך תתקבל תבנית ההתאבכות של שתי הדרכים האופטיות, אם נספור את המספר המעברים בין הטבעות המתקבלות בתבנית ההתאבכות על המסך- נסמן כ- (מעברים בין "אור" ל"חושך") נוכל לחלץ את אורך הגל באופן הבא:
נוסחה זו מתקבלת מההגדרה של תבנית ההתאבכות המתקבלת על המסך:
כאשר הוא הפרש הדרכים האופטיות.
מציאת מקדם שבירה של חומר
באמצעות שימוש באינטרפרומטר מייקלסון ניתן למדוד את מקדם השבירה של חומר מוצק.
את החומר שרוצים למדוד את מקדם השבירה שלו ממקמים באחת הזרועות של האינטרפרומטר, לאחר מכן מסובבים את החומר באיטיות כך שכל פעם הדרך האופטית העוברת דרך החומר משתנה.
שינוי הדרך האופטית של האור העובר בחומר מוביל לשינוי בתבנית ההתאבכות שמתקבלת על המסך.
באמצעות תבנית ההתאבכות המתקבלת עבור כל זווית סיבוב של החומר ניתן לחלץ את מקדם השבירה שלו.
הדרך האופטית בין המסך והמראה מתוארת באיור 6a, כאשר הוא מקדם השבירה הלא ידוע, ומקדם השבירה בריק הוא :
כאשר החומר מסובב בזווית , כפי שמופיע באיור 6b, הדרך האופטית מתוארת באופן הבא:
על מנת לחלץ את מקדם השבירה צריך את הפרש הדרכים האופטי, האור עובר פעמיים את הדרך המתוארת ולכן:
הפרש הדרכים האופטי ניתן לחילוץ גם באמצעות תבנית ההתאבכות המתקבלת על המסך.
ניתן לספור את מספר המעברים בתבנית ההתאבכות בין "חושך" ל"אור" ולקבל כי:
כעת על מנת למצוא את מקדם השבירה ניתן לחשב את באמצעות טריגונומטריה ולקבל:
מציאת מקדם ההתפשטות התרמית של חומר
באמצעות אינטרפרומטר מייקלסון ניתן למצוא את המקדם ההתפשטות התרמי של חומר .
כאשר מעלים את הטמפרטורה של חומר מוצק החומר מתפשט (תלוי במספר גורמים).
את התפשטות זו ניתן לתאר באמצעות מקדם ההתפשטות התרמית הליניארית המתאר את מידת השינוי של מימד ליניארי לפי מידת השינוי בטמפרטורה באופן הבא (בהתעלמות מהלחץ):
פתרון המשוואה הדיפרנציאלית הנ"ל מתאר את האורך של החומר המוצק:
כאשר הוא השינוי של הטמפרטורה החל מהנקודה בה אורך המוצק היה ועד שהוא התפשט לאורך .
בקירוב מסדר ראשון של האקספוננט בפתרון של המשוואה הדיפרנציאלית ניתן לתאר את מידת ההתפשטות באופן הבא:
באמצעות אינטרפרומטר מייקלסון ניתן למדוד מקדם התפשטות זה.
מחברים לאחר המראות את החומר המוצק.
כאשר החומר מתרחב הפרש הדרכים האופטי בין הזרועות משתנה, שינוי זה מוביל לשינוי בתבנית ההתאבכות המתקבלת על המסך.
ממדידת מספר המעברים בתבנית ההתאבכות בין "חושך" ל"אור" ניתן לחשב את מקדם ההתפשטות למימד אורך בהינתן מדידת השינוי בטמפרטורה באופן הבא:
כאשר הפקטור הוא כתוצאה מכך שהדרך של מקור האור מהמראה ואל המראה שונתה.
ספקטרומטר פורייה הוא כלי מדידה המאפשר לקבל את המידע התדרי (ספקטראלי) של מקורות במרחב הזמן או במרחב המקום.
ישנן מספר דרכים לקבל את הספקטרום של המידע, למשל דרכים המתבססות על עקיפה של האור - הכנסת המידע לפריזמה או מעבר שלו דרך סריג.
ניתן לממש ספקטרומטר פורייה באמצעות אינטרפרומטר מייקלסון באמצעות המבנה הבסיסי של האינטרפרומטר כאשר אחת המראות ניתנת להזזה, כפי שיינתן לראות באיור 7.
קבלת הספקטרום באמצעות התמרת פורייה עדיף על שימוש בתופעת העקיפה מהסיבות הבאות:
הגלאי של אינטרפרומטר מייקלסון מגיב לכל אורך גל של המקור באותו האופן (בניגוד לשימוש בתופעת העקיפה בה אנו רואים התנהגות שונה לכל אורך גל).
השימוש באינטרפרומטר מייקלסון אינו דורש מעבר של המידע דרך צמצם או חריץ צר כדי לקבל רזולוציה ספקטרלית גבוהה (בניגוד לפריזמה ולסריג).
על מנת לקבל את הספקטרום של המקור באמצעות אינטרפרומטר מייקלסון מבצעים מדידות של תבנית ההתאבכות שמתקבלת על המסך עבור מיקומים שונים של המראה המוזזת.
באמצעות התמרת פורייה על התוצאות ניתן לחלץ את הספקטרום של המקור.
מדידת הספקטרום מתבססת על היכולת למצוא את אורך הגל של המקור באמצעות אינטרפרומטר מייקלסון ובאמצעות ידיעת תחום אורכי הגל הרלוונטיים למקור.
חילוץ התדרים המרכיבים את האות נעשה באמצעות הקשר , כאשר היא מהירות האור בתווך בו האינטרפרומטר נמצא ו- הוא התדר המתאים לאורך הגל .
אינטרפרומטר Twyman–Green הוא גרסה של אינטרפרומטר מייקלסון ששימש לבדיקת רכיבים אופטיים קטנים, שהומצא ונרשם כפטנט על ידי Twyman and Green בשנת 1916.
המאפיין הבסיסי המבדיל את אינטרפרומטר Twyman–Green מאינטרפרומטר מייקלסון הוא השימוש במקור אור נקודתי מונוכרומטי ובקולימטור.
השימוש במראת ייחוס בזרוע אחת איפשר להשתמש באינטרפרומטר Twyman–Green לבדיקת צורות שונות של רכיב אופטי, כמו עדשות או מראות טלסקופ.
איור X ממחיש את אינטרפרומטר Twyman–Green שהוקם לבדיקת עדשה.
אחד המימושים לסוג זה של אינטרפרומטר הוא אינטרפרומטר "LUPI" (ראשי תיבות של Laser unequal path interferometer) הוא אינטרפרומטר מסוג Twyman–Green בעל אורך קוהרנטיות גדול המאפשר אורכי דרך אופטית לא שווים בזרועות האינטרפרומטר ומאפשר בדיקת רכיבים אופטיים גדולים באמצעות תצורת Twyman–Green.
בשנת 1918, מייקלסון מתח ביקורת על התצורה של Twyman–Green בטענה כי האינטרפרומטר שלהם לא מתאים לבדיקת רכיבים אופטיים גדולים מכיוון שמקורות האור הזמינים באותה תקופה היו בעלי אורך קוהרנטיות מוגבל.
מייקלסון ציין כי אורך הקוהרנטיות כופה אילוצים גאומטריים על המערכת ומחייבים שימוש במראת ייחוס בגודל השווה למראה הבדיקה מה שהופך את האינטרפרומטר ללא מעשי.
עשרות שנים לאחר מכן, הופעתם של מקורות אור בתצורת לייזר ביטלה את טענותיו של מייקלסון.
אינטרפרומטר מייקלסון הכוכבי (Michelson stellar interferometer) משמש למדידת עיוותי הכוכבים.
Pease השתמשו באינטרפרומטר מסוג מייקלסון כדי למדוד את קוטרו של הכוכב ביטלג'וז, זוהי הפעם הראשונה שנמדד קוטר של כוכב שאינו השמש.
אחד השימושים לאינטרפרומטר מייקלסון הוא גילוי ישיר של גלי כבידה.
תהליך הגילוי כרוך באיתור זנים זעירים בחלל עצמו, המשפיעים על שתי זרועות ארוכות של האינטרפרומטר באופן לא שווה, בגלל גל כבידה חזק שעובר.
בשנת 2015 התגלה הגילוי הראשון של גלי הכבידה באמצעות מכשיר LIGO, אינטרפרומטר מייקלסון עם זרועות של 4 ק"מ.
זה היה התיקוף הניסיוני הראשון של גלי הכבידה אשר חזתה תורת היחסות הכללית של אלברט איינשטיין.
בעזרת אינטרפרומטרים נוספים שהוצבו ביבשות אחרות, כמו ה־Virgo שהוצבה באירופה, אפשר היה לחשב את כיוון מקור גל הכבידה באמצעות הבדל הזמנים הזעיר שהתקבל כאשר האותות הגיעו לכל תחנה.
איגנסיו "איניאקי" פניה סוטורס (בספרדית: Ignacio "Iñaki" Peña Sotorres; נולד ב-2 במרץ 1999 באליקנטה שבספרד) הוא כדורגלן ספרדי המשחק בעמדת השוער באלצ'ה מהלה ליגה בהשאלה מברצלונה.
פניה גדל במחלקות הנוער של אליקנטה וויאריאל, ובשנת 2012 הגיע למחלקת הנוער של ברצלונה מהלה ליגה.
בעונת החל פניה לשחק בברצלונה אתלטיק, קבוצת המילואים של המועדון, והחל מעונת 2020/2021 נכלל בסגל הקבוצה הראשונה של המועדון.
ב-31 בינואר 2022 הושאל לגלאטסראיי עד לסוף העונה.
פניה חזר לברצלונה כשחוזה ההשאלה שלו פג, וערך את הופעת הבכורה הרשמית שלו בקבוצה הראשונה תחת המאמן צ'אבי בניצחון חוץ 4–2 על ויקטוריה פלזן בליגת האלופות ב-1 בנובמבר 2022.
ב-3 בינואר 2023, פניה נרשם כשחקן הקבוצה הראשונה של ברצלונה, וקיבלה את החולצה מספר 13.
ב-20 בספטמבר 2024, החליף את השוער מארק-אנדרה טר שטגן שנפצע במהלך משחק נגד ויאריאל בליגה הספרדית.
פניה היה חלק מסגל נבחרת ספרד עד גיל 21 בטורניר אליפות אירופה עד גיל 21.
ב-8 ביוני 2021 נכלל פניה לראשונה בסגל נבחרת ספרד, בניצחון 0–4 על נבחרת ליטא במשחק ידידות, אך לא שותף במשחק.
אינטרקיור בע"מ היא חברה ציבורית ישראלית לגידול ואספקת קנאביס למטרות רפואיות, ברישיון ובפיקוח משרד הבריאות, הפועלת מאז שנת 1994. ניירות הערך של החברה נסחרים בבורסה לניירות ערך בתל אביב, בנאסד"ק ובבורסה לניירות ערך של טורונטו.
חברת אינטרקיור נוסדה בנובמבר 1994, כחברת השקעות בתחום הביומד.
בין החזקותיה היו 17.25% מחברת רג'נרה, שעסקה בפיתוח תרופות למחלות מערכת העצבים המרכזית, והחזיקה 9.3% בנובלוס העוסקת בדיאגנוסטיקה למחלת הסרטן.
ביוני 2018 רכשה את חברת קנדוק בע"מ, שהתאגדה כחברה במרץ 2010 ועסקה בתחום הקנביס.
באמצעות חברה זו וחברות בנות אחרות עוסקת אינטרקיור במחקר, טיפוח, גידול, יבוא, ייצור, ייצוא, שיווק, הפצה ומכירה של מוצרי קנאביס רפואי.
יושב ראש החברה מאז מרץ 2019 הוא אהוד ברק.
מנכ"ל החברה הוא אלכסנדר רבינוביץ.
בנובמבר 2018 דיווחה החברה על גיוס של 17 מיליון דולר במסגרת הנפקה פרטית.
ביוני 2020 גייסה החברה 38 מיליון ש"ח.
ב-1 בספטמבר 2021 החלו מניות החברה להיסחר בנאסד"ק, במקביל למסחר בהן, שהחל קודם לכן, בבורסה לניירות ערך בתל אביב ובבורסה לניירות ערך של טורונטו.
לחברה 11 חברות בנות עיקריות:
קנדוק בע"מ (Canndoc): נוסדה במרץ 2010 ונרכשה על ידי אינטרקיור ביוני 2018. עוסקת בייצור ייצוא והפצה של קנביס רפואי.
כאן-עולם (Cannolam): רשת בתי מרקחת בישראל להפצה של קנביס רפואי במותג "גבעול".
אינטרקיור רכשה את השליטה בה ביולי 2020.
פרמזון רוקחות בע"מ: נוסדה ביוני 2010. עוסקת בהפצה של קנביס רפואי לבתי מרקחת בישראל.
ביו מקס פארם (Bio Max Pharm): שותפות המפעילה שני בתי מרקחת, בחולון ובראשון לציון.
קלאב פארם בע"מ: נוסדה בנובמבר 2001. מפעילה בית מרקחת לקנביס רפואי בקניון M הדרך.
מיי בנימינה קלאב פארם 2022 בע"מ: נוסדה בינואר 2022. מפעילה בית מרקחת לקנביס רפואי בבנימינה.
הלו מדיקל (Hello Medical): שותפות המפעילה מרכז לייעוץ בטיפול בקנביס רפואי.
גרין לוג גלובל בע"מ (GreenLog Global): נוסדה ביוני 2020. עוסקת בהפצה של קנביס רפואי לבתי מרקחת בישראל.
בית מרקחת דורון בע"מ: נוסדה בדצמבר 2005. מפעילה בית מרקחת לקנביס רפואי ברעננה.
בית מרקחת מעיין חיים 2015 בע"מ: נוסדה במאי 2015. מפעילה בית מרקחת לקנביס רפואי בבית דגן.
בית מרקחת אחוזה ד.י בע"מ: נוסדה באוקטובר 2010. מפעילה בית מרקחת ברעננה.
אינטרשופ הייתה רשת של חנויות קמעונאות בבעלות ממשלתית בגרמניה המזרחית, אשר בה היה ניתן לשלם רק במטבעות יציבים (מארק מערב גרמני, דולר אמריקאי) כדי לרכוש מוצרים באיכות גבוהה, שבדרך כלל זוהו עם המערב.
המארק המזרח־גרמני, לא היה מקובל כצורת תשלום.
האינטרשופ יועדה כלפי מבקרים ותיירים ממדינות מערביות בגרמניה המזרחית, ולאחר מכן הפכה להיות המקור בו מזרח־גרמנים היו יכולים לרכוש טובין שלא היו יכולים להשיג אחרת.
תוצאה לא מכוונת של זה הייתה שלמזרח־גרמנים ניתנה אפשרות מסוימת לבחון ולראות את מבחר המוצרים שהיו זמינים במערב, שהיו יכולים להשוות עם מגוון המוצרים המוגבל שהיה זמין במזרח גרמניה.
האינטרשופ מכרו מוצרים מיובאים בעיקר כגון סיגריות, אלכוהול, מוצרי חשמל, ואביזרים לרכב.
לעיתים גם נמכרו בחנויות מוצרים מזרח־גרמניים באיכות גבוהה שיוצאו ולאחר מכן יובאו מחדש.
המוצרים האלו נמכרו לעיתים במכיר נמוך יותר מאשר שהיה נמכר בחנויות מקומיות.
האינטרשופ נוסדה ב-14 בדצמבר 1962 כחברה ציבורית.
מטרתה הייתה להגדיל את זרם המטבע הזר לגרמניה המזרחית.
המחסור במטבע זר היה כל־כך חמור, שאפילו כמויות קטנות שלו התקבלו בחנויות.
אוכלוסיית המטרה העיקרית של החנויות הללו הייתה תיירים וזרים אחרים מהמערב.
עגלת האינטרשופ הראשונה הוקמה בתחנת הרכבת ברלין פרידריכשטראסה ובה נמכרו סיגריות ללא מע"מ שנמכרו במחירים הרבה יותר זולים מבמערב ברלין.
לאט לאט, אלכוהול ומוצרים אחרים נוספו לקטלוג הנמכר.
ב-1962, סכום המכירות השנתי הגיעה ליותר ממיליון מארק גרמני.
לאחר מכן, חנויות האינטרשופ נפתחו במעברי גבול, תחנות מנוחה ומעבר בכבישי אוטובאן שעבר בגרמניה המזרחית.
נוסף על כך בתחנות רכבת ואוטובוס, מעבורות, ונמלי תעופה.
דוגמה טובה לרצון הרב של המשטר המזרח־גרמני למטבע זר היא שבשנות ה-80, בתחנת האו-באן פרידרישטראסה, נפתח קיוסק אינטרשופ על הרציף של קו U6, על מנת לשרת ספציפית מבקרים מברלין המערבית שלא רצו לעבור במעבר גבול מזרח־גרמני.
נוסע היה יכול לרדת מהרכבת, לבצע קנייה באינטרשופ, ולעלות על הרכבת הבאה, ולחזור לברלין המערבית.
כל זאת בלי לעבור במעבר גבול של הרפובליקה הדמוקרטית הגרמנית.
קניות כאלו היו יכולות להתבצע עם כל מטבע זר בר-המרה, כמו דולר אמריקאי, לירה שטרלינג, פרנק שווייצרי, ובמיוחד מארק גרמני.
עד 1974, אזרחי הרפובליקה הדמוקרטית הגרמנית לא הורשו להחזיק במטבע חוץ.
בהוראה של מועצת השרים של גרמניה המזרחית, האיסור הזה נרפה באותה שנה, ומזרח־גרמנים הורשו לקנות ברוב חנויות האינטרשופ.
חנויות האינטרשופ בתחנות מנוחה של האוטובאן שתפעלו לעיתים במתכונת שירות־עצמי (שנקראו טראנזיט-שופ) נותרו עבור מטיילים ממדינות לא־סוציאליסטיות בלבד, ונדרשו להציג מסמכי טיול כדי להיכנס.
נוסף על כך, מוצרים חופשיים ממע"מ מסוימים, כמו טבק, משקאות, קפה, בשמים, מותגי ביגוד, שעונים, ותכשיטים נדרש להיות בעל דרכון זר.
המחירים למוצרים הללו היו נמוכים באופן משמעותי מבגרמניה המערבית או ברלין המערבית, בזמן שמוצרים אחרים שהיו יכולים לעניין בעיקר מזרח־גרמנים היו יקרים מאשר בגרמניה המזרחית.
מזרח־גרמנים לא הורשו להחליף באופן חוקי מארק מזרח־גרמני למטבע חוץ בחנויות הללו.
הדרך החוקית היחידה עבור מזרח־גרמנים להשיג מטבע חוץ הייתה או ממתנה מקרובי משפחה שגרו במערב, או משכורות שהרוויחו מעבודה במדינות מערביות.
עבור מזרח־גרמנים ללא מטבע זר, מ-1962 נפתחו 300 חנויות "אקסקויזיט" (Exquisit) שמכרו ביגוד יקר יותר, הנעלה, וקוסמטיקה ומ-1976 ואליך, 550 חנויות "דליקט" (Delikat) שמכרו מוצרי יוקרה ומאכלי גורמה.
רוב המוצרים שנמכרו בחנויות אקויזיט ודליקט היו מזרח־גרמניים אבל כאלו שבדרך כלל היה קשה להשיג בחנויות רגילות.
הכוונה בחנויות הללו הייתה לתת למזרח־גרמנים גישה למוצרים באיכות גבוהה.
ב-1977, אריך הונקר אמר: "החנויות הללו הן לא שותפות תמידיות של הסוציאליזם.
אבל אנחנו לא יכולים להתעלם מהעובדה שהמספר הצומח של המבקרים מביא יותר מטבע זר מאי פעם." הונקר אמר את הדברים הללו בתגובה לביקורת שחנויות האינטרשופ היו גורם עיקרי לאי־שוויון.
באותו נאום, הונקר הגן על הסחר עם מדינות קפיטליסטיות.
דרך חנויות האינטרשופ, יצרנו את האפשרות שהממון הזה יישאר בתוך המדינה.
עד 1978 כבר היו 100 חנויות ברחבי גרמניה המזרחית.
צוין גם שהאינטרשופ נתנו הזדמנות עבור חברות מערב־גרמניות, כמו כן חברות שמבוססות במערב, למכור מוצרים במדינה מזרחית.
עליית האינטרשופ גם יצרה באופן בולט מעמד חברתי חדש בגרמניה המזרחית, שבו אנשים שהייתה להם את הגישה לאינטרשופ, וגם את האפשרות לעצור בהם, צרכו מוצרים שהוצעו על ידי הרשת.
הצרכנות שקודמה על ידי הקיום של החנויות גם גרמה לסכסוכי עבודה באזורים מסוימים, שבהם עובדים דרשו שחלק משכרם ישולם במטבע זר כדי שיוכלו לקנות באינטרשופ.
חנויות האינטרשופ פורקו לאחר האיחוד מחדש של גרמניה ב-1990.
אינאקי גודוי ג'אסו (בספרדית: Iñaki Godoy Jasso; נולד ב-25 באוגוסט 2003) הוא שחקן מקסיקני.
אינאקי גודוי ג'אסו נולד ב-25 באוגוסט 2003 במקסיקו סיטי, מקסיקו.
חודש לאחר יום הולדתו הראשון נולדה אחותו מיה, שאותה הוא מחשיב לחברה הטובה ביותר שלו.
בילדותו עודדו אותו לעסוק בענפי ספורט שונים, אם כי לדבריו, לא היה טוב באף אחד מהם.
בגיל ארבע, אמו בחרה לרשום אותו לבית ספר לתיאטרון מוזיקלי לילדים בשם "חברת הבמה", לאחר שהבינה את איכויותיו האמנותיות.
בבית הספר הוא השתתף במספר הצגות, והתבלט בעיקר בשל "אליס בארץ הפלאות", עליו קיבל ביקורות טובות.
בשנת 2016, הוא כיכב בפרק הבכורה של סדרת הטלוויזיה "Blue Demon".
באותה שנה ועד 2017 הוא שיחק בסדרת הטלוויזיה המקסיקנית "La querida del Centauro" בתפקיד אמאדו "אל גאטו".
בשנת 2019 הוא שיחק את התפקיד של "אל צ'ינוס" באחד עשר פרקים של סדרת הטלוויזיה "Sin miedo a la verdad" והופיע בפרק אחד של סדרת הטלוויזיה "Los elegidos".
בשנת 2020 הוא ערך את הופעת הבכורה שלו בסרט "¡Ánimo Juventud!".
בשנת 2021 שיחק ב־13 פרקים של סדרת המסתורין "מי הרג את שרה?" בשירות הסטרימינג נטפליקס.
בנובמבר 2021 פורסם כי גודוי לוהק לתפקיד מונקי די.
לופי בסדרת הטלוויזיה של נטפליקס, "וואן פיס".
בשנת 2022, הוא כיכב בסדרת המדע בדיוני של נטפליקס "המשובשים" בתפקיד "חואן רואיז", שיכול להפוך לאיש זאב.
באותה שנה, הוא גם השתתף בתפקיד טאבו בסרט הסלאשר "MexZombies".
+שנהסדרהתפקידהערות2016Blue Demonאלחנדרו בצעירותופרק: "Entre el dolor y el amor"2016–2017La querida del Centauroאמאדו "אל גאטו"128 פרקים2018Por la Máscara: La Serie Webאאורליו בצעירותוסדרת רשת; פרק: "El Visitante"2019Sin miedo a la verdad "הסיני"11 פרקיםLos elegidosברונופרק: "Explosión"2021מי הרג את שרה?ברונו לזקאנו13 פרקים2022המשובשיםחואן רואיזתפקיד ראשי; 10 פרקים2023–הווהוואן פיסמונקי די.
איניאס ומשפחתו נמלטים מטרויה הבוערת היא יצירת שמן על בד מאת הצייר האנגלי הנרי גיבס משנת 1654. הציור מתאר סצנה מתוך האפוס הרומי האיניאדה, ובו נראה איניאס נושא את אביו אנכיסס, אוחז בפסלי האלים הביתיים, בעוד בנו הצעיר אסקניוס צועד לצידו.
בניגוד לטקסט של ורגיליוס, בו אשתו קרואסה נעלמת, בציור היא מוצגת בעת לכידתה בידי חייל יווני – פרט שהוגדר בטקסט המקורי כנדיר, אם לא ייחודי, בייצוגי הסצנה.
היצירה היא חלק מאוסף גלריית טייט ונרכשה בשנת 1994. זוהי היצירה החתומה היחידה הידועה של גיבס, וחתימתו מופיעה על בסיס העמוד המרכזי בציור.
הציור מתייחס לשורות 671–729 בספר השני של האיניאדה.
בתקופה בה נוצר, נושאי גלות ואובדן היו נפוצים בבריטניה עקב מלחמת האזרחים.
גיבס שילב מוטיבים חזותיים שנראה כי נשענו על לפחות שתי חריטות פלמיות שהיו זמינות לו.
לא ידוע היכן שהה גיבס בשנות ה-1650, ויש אפשרות שהיצירה נוצרה בחו"ל.
צורת הציור - כמעט ריבוע - מצביעה על ייעוד דקורטיבי, ייתכן מעל אח או כמודל לטקסטיל.
אשת איניאס, קרואסה, אשר בטקסט של ורגיליוס רק נופלת מאחור ונעלמת, מתוארת בציור של גיבס בעת שהיא נתפסת על ידי חייל יווני - פרט שתואר בטקסט כ"נדיר, אם לא ייחודי" ביצירות אחרות המתארות את אותה סצנה.
הדמויות בציור מבוססות ככל הנראה על דגמים משתי חריטות פלמיות.
בנוסף, יצירה אחרת שיוחסה בעבר לגיבס היא עותק מצויר של חריטה אחר ציורו של פטר פאול רובנס, משפט שלמה הנמצא באוסף המוזיאון המלכותי לאמנות בקנטרברי.
הנרי גיבס הוטבל בלונדון ב-20 במרץ 1631, ונישא בקנטרברי בשנת 1661. בשנות ה-1680 שימש כחבר מועצה בעיר, ומונה לראש העיר בשנים 1688 ו-1706. הוא נפטר ונקבר בקנטרברי בשנת 1713. מלבד היצירה הזו, לא נותרו יצירות חתומות נוספות בידינו.
ביזת היצירה על ידי הנאצים
בהמשך נמכר הציור לחברת Aramex Shipping, ולבסוף הגיע לגלריה Jan de Maere בבריסל, ממנה נרכש על ידי גלריה טייט בשנת 1994. לפי ועדת הסיווג להשבת רכוש תרבותי, הציור הוחרם כ"מעשה של רדיפה גזעית".
בשנת 2024 הוגשה תביעה להחזרת הציור על ידי שניים מניניו של הארטוולד, דרך קרן סוניה קליין.
הוועדה קבעה כי קיימות עילות משפטיות ומוסריות ברורות להחזרתו.
מוזיאון טייט לא התנגד, ותגובתו הוגדרה כ"כנה ופתוחה".
מנהלת טייט, מריה בלשו, הצהירה כי בעת רכישת היצירה ב-1994 נערכה בדיקה מקיפה, אך לא נחשף מידע מהותי על בעלותה הקודמת.
שר התרבות הבריטי, סר כריס בראיינט, כינה את ההשבה "החלטה צודקת".
ממשלת בריטניה קיבלה את ההמלצות והציור יועבר ליורשים.
אינטרקלציה היא תהליך הפיך בה יון (או מולקולה) חודר לתוך מבנה שכבתי של חומר בעל מבנה שכבתי.
דוגמאות לכך ניתן לראות בגרפיט ובקומפלקסים מסוימים של מתכות מעבר.
אחת הדוגמאות הקלאסיות לתהליך אינטרקלציה ניתן למצוא במערכת של גרפיט (סריג "מארח") ואשלגן (יון "מתארח").
במהלך האינטרקלציה מתרחשת התרחקות של שכבות הגרפיט הקשורים בקשרי ואן דר ואלס, דבר הדורש השקעת אנרגיה.
בדרך-כלל, האנרגיה הדרושה להרחקת שכבות הגרפיט זו מזו מסופקת על ידי מעבר מטען בין הסריג המארח ליון המתארח (לדוגמה, על ידי תהליך חמצון חיזור).
שתי תרכובות של אשלגן- גרפיט, בהן האשלגן עובר אינטרקלציה לגרפיט הן KC8 ו-KC24. לעומת זאת, ישנן תרכובות של פחמן פלואריד (לדוגמה (CF)x ו-C4F) הנוצרות מתגובה של פלואור עם גרפיט (התרכובות הללו יכולות להיות בכמה צבעים שונים: אפורים, לבנים או צהובים).
בתרכובת האלו הקשר בין הגרפיט לפלואריד הוא קוולנטי ולכן לא ניתן להגיד שיוני הפלואריד עוברים אינטרקלציה לתוך הגרפיט.
חומרים מסוג זה הם מועמדים לשימוש כקתודות במגוון סוללות ליתיום.
אחד השימושים הגדולים והמגוונים ביותר של תהליך האינטרקלציה הוא באחסון אנרגיה אלקטרוכימית בסוללות ליתיום-יון.
סוללות ליתיום-יון משמשות במכשירים סלולריים חכמים, מכשירי ניידות (כסאות גלגלים לדוגמה), כלי רכב חשמליים ותחנות אחסון אנרגיה חשמליות בהן יש שימוש בסוללות בקנה מידה גדול.
עד 2023, בכל תאי הליתיום-יון המסחריים היה שימוש בתרכובות אינטרקלציה כחומרים פעילים, ורובם עשו בהם שימוש הן בקתודה והן באנודה.
בשנת 2012 שלושה חוקרים גודאינף, יזמי ויושינו, קיבלו את מדליית IEEE לשנת 2012 עבור טכנולוגיות סביבה ובטיחות על פיתוח סוללת הליתיום-יון המשולבת ולאחר מכן זכו גודאינף, ויטינגהם ויושינו בפרס נובל לכימיה לשנת 2019 "על פיתוח סוללות ליתיום-יון".
החומרים מהם מורכבות אלקטרודות האנודה בסוללות ליתיום-יון לרוב מורכבים לרוב מגרפיט - פחמן פורוזיבי (נקבובי) הבנוי במבנה הקסגונלי שכבתי.
אטומי הפחמן במבנה ההקסגונלי מצויים במרחק של 1.42Å ואילו המרחק בין השכבות הוא 3.42Å.
יוני הליתיום אשר להם רדיוס של 0.76Å מגיעים בעת הטעינה לכיוון האנודה, ומבצעים חדירה בין שכבות הגרפיט ומתפזרים בין אטומי הפחמן עד לקיבול מקסימלי של אטום ליתיום לכל שישה פחמנים כך שמתקבל היחס LiC6. הרדיוס הקטן של יוני הליתיום הוא שמאפשר להם לחדור ביעילות בין שכבות הגרפיט.
חומרים מבוססי פחמן משמשים ליצירת אנודות הן בגלל ההולכה החשמלית הטובה והן בזכות הקיבול הגבוה שהן מספקים (350-370mAh/g).
ננו-צינוריות פחמן (CNTs) וגרפן נחקרים גם כן כחומרים עבור אנודות אינטרקלציה מתקדמות.
CNTs מאפשרים קיבול תאורטי גבוה עקב אינטרקלציה של ליתיום על פני השטח ולתוך אתרים פנימיים, ולגרפן תכונות הולכה חשמלית מעולות.
חומרים רבים המשמשים לבניית קתודות לסוללות ליתיום-יון פועלים במנגנון אינטרקלציה.
חומרים נפוצים המשמשים כקתודות אינטרקלציה הם תחמוצת ליתיום קובלט (LCO), תחמוצת ליתיום מנגן (LMO), תחמוצת ניקל קובלט מנגן (NCM), תחמוצת אלומיניום ניקל קובלט (NCA), פוספט ליתיום ברזל (LFP) וליתיום טיטניום גופרתי (LTS).
חומרים אלה יכולים להיות בעלי מבנים גבישיים שונים, כגון מבנה שכבות, ספינל, אוליבין וטבוריט, אשר מקלים על האינטרקלציה של יוני Li+.
מבני שכבות היו בין התרכובות המוקדמות שנחקרו עבור קתודות.
מבני אוליבין, כמו LFP, הם גם קתודות אינטרקלציה, אם כי הפוטנציאל הממוצע הנמוך שלהם יכול להגביל את צפיפות האנרגיה של תאים.
אינטרקלציה של אטומים לתוך חומרים שכבתיים גורמת לשינויים בנפח וחוסר התאמה בסריג הגבישי.
שינויים אלה יוצרים מאמצי מתיחה ודחיסה מקומיים.
גודל המאמצים הללו תלוי בגורמים כגון גודל המינים המשתלבים והמבנה הקריסטלוגרפי של החומר המארח.
במערכות אלקטרוכימיות, כמו סוללות ליתיום-יון, תנאי ההפעלה - ובמיוחד קצב הטעינה/פריקה והטמפרטורה - משפיעים גם הם על רמות המאמץ.
במהלך מחזורים אלקטרוכימים- טעינה ופריקה חוזרות ונשנות של סוללה - יונים עוברים תהליכי אינטרקלציה באלקטרודות, מה שגורם להתפשטות והתכווצות של המבנה השכבתי של האלקטרודה.
תנודות נפחיות אלו יוצרות מאמצים מקומיים שיכולים להשתנות בין מחזורים, מה שמוביל להצטברות של מאמץ על האלקטרודה.
עם הזמן, הצטברות זו עלולה לגרום לעייפות מכנית ולהיווצרות סדקים קטנים, במיוחד באזורים על האלקטרודה בהם יש הצטברות מאמץ.
שחיקה מכנית מסוג זה תורמת לאובדן הקיבולת של האלקטרודות בכמה מנגנונים:
אובדן הקישוריות החשמלית בתוך החומר הפעיל
היווצרות מוגברת של אינטרפאזה מוצקה-אלקטרוליטית (SEI), הצורכת אלקטרוליט וליתיום פעיל
רגישות מוגברת לסדיקה נוספת ולגדילת ליתיום דנדריטי
יחד, גורמים אלו גורמים להידרדרות הדרגתית של ביצועי הסוללה, עד למצב של כשל.
כדי להפחית את המאמץ הנגרם על ידי אינטרקלציה, חומרי האלקטרודה נבחרים על סמך התאימות המבנית שלהם ליון האינטרקלציה - לרוב ליתיום.
אלקטרודות ליתיום-יון מסחריות, כגון LiCoO2 או LiFePO4, נבחרות בין היתר בשל המאמץ הנמוך יחסית שהן חוות בתהליכי אינטרקלציה ויציבותן המבנית, התורמים לחיי מחזור חיים ארוכים יותר.
עם העניין הגובר בסוללות מצב מוצק, צצים אתגרים חדשים.
אלקטרוליטים מוצקים, בניגוד לאלקטרוליטים נוזליים, יכולים גם הם לצבור מאמץ מכני כאשר יונים נודדים דרכם.
השינויים הנפחיים הן באלקטרודה והן באלקטרוליט המוצק יכולים להוביל למגע פנים-שטח לקוי, להפריע למעבר יונים ולגרום לדה-למינציה בגבולות הפאזה.
ככל שמערכות אחסון אנרגיה מתפתחות כדי לעמוד בדרישות הגוברות לצפיפות אנרגיה גבוהה יותר, בטיחות משופרת וחיי פעולה ארוכים יותר, ניהול מאמצים הנגרמים על ידי אינטרקלציה נותר שיקול קריטי בתכנון סוללות ובבחירת חומרים.
ההשפעות המכניות של אינטרקלציה של יונים, במיוחד התפשטות נפח והצטברות מאמצים הנובעת מכך, הן מרכזיות למנגנוני הפירוק הנצפים בחומרי אלקטרודה רבים.
כיוון מחקר אחד עוסק בתכנון של ארכיטקטורות אלקטרודות מתקדמות שיכולות להכיל טוב יותר את המאמצים המכניים הללו.
חומרים ננו-מובנים, כולל חלקיקים חלולים, מסגרות נקבוביות ומורפולוגיות ליבה-קליפה, נחקרים כדי לחסום שינויים נפחיים ולחלק עומסים מכניים בצורה אחידה יותר במהלך מחזורי המחזור.
חומרים קושרים פולימריים גמישים ורשתות מוליכות המסוגלות לריפוי עצמי או דפורמציה פלסטית מציעים פוטנציאל נוסף להפחתת נזק הנגרם ממאמץ.
בסוללות מצב מוצק, הבעיה בולטת אף יותר עקב קשיחותם של אלקטרוליטים מוצקים אנאורגניים.
בניגוד לאלקטרוליטים נוזליים, שיכולים להתאים את עצמם לשינויים מורפולוגיים, אלקטרוליטים מוצקים רגישים יותר לסדקים, היווצרות חללים והתפרקות בממשקים במהלך המחזור האלקטרוכימי.
כשלים מכניים אלה עלולים לעכב את הובלת היונים ולהוביל לכשל בסוללה.
אסטרטגיות להפחתת מאמצים במערכות מצב מוצק כוללות שימוש בשכבות ביניים גמישות, הנדסת ממשק וחומרים אלקטרוליטים עם קשיחות מכנית משופרת.
התקדמות אחרונה בטכניקות אפיון - כגון דיפרקציית קרני רנטגן, מיקרוסקופיה אלקטרונית וננו-אינדנטציה - מאפשרות לחוקרים לנטר התפתחות מאמצים ושינויים מבניים בזמן אמת במהלך מחזורי סוללה.
שיטות אלו, יחד עם מידול רב-ממדי, מאפשרות תכנון ניבויי יותר של חומרים בעלי חוסן מכני משופר.
ככל שמערכות סוללות נפרסות ביישומים תובעניים יותר ויותר - החל מכלי רכב חשמליים ועד לאגירת אנרגיה ברשת ואלקטרוניקה לבישה - היציבות המכנית של אלקטרודות ואלקטרוליטים תחת מאמץ מכני בתהליכי אינטרקלציה תישאר גורם מפתח לביצועים ולאורך חיים.
טכנולוגיות סוללות עתידיות עשויות להפיק תועלת לא רק ממזעור מאמץ אינטרקלציה, אלא גם מתכנון אסטרטגי של חומרים ומבנים שיכולים לעמוד או אפילו לנצל שינויים מכניים במהלך הפעולה.
בביוכימיה, אינטרקלציה היא החדרת מולקולות בין בסיסי ה-DNA.
תהליך זה משמש כשיטה לניתוח DNA והוא גם הבסיס לסוגים מסוימים של הרעלה.
קלתראטים הם חומרים כימיים שבהם מולקולת אורח נלכדת בתוך כלוב תלת-ממדי שנוצר ממולקולות המארח או מסריג גבישי.
לרוב מדובר בתרכובות פולימריות המקיפות את מולקולת האורח מכל הכיוונים.
לפי הגדרת IUPAC, קלתראטים הם: "תרכובות הכללה שבהן מולקולת האורח נמצאת בכלוב שנוצר על ידי מולקולת המארח או על ידי סריג של מולקולות מארח." לעומת זאת, באינטרקלציה, החדירה של המולקולה או היון נעשית בין שכבות מישוריות במבנה דו־ממדי, כמו במבנה של גרפיט.
לכן, תרכובות אינטרקלציה אינן תלת־ממדיות, והן שונות במהותן מתרכובות קלתראט.
איניגו לקווה מרטינס (בספרדית: Iñigo Lekue Martínez; נולד ב-4 במאי 1993) הוא כדורגלן ספרדי המשחק בעמדת המגן באתלטיק בילבאו.
לקווה נולד בבילבאו והצטרף למחלקת הנוער של אתלטיק בילבאו בקיץ 2012. הוא ערך את הופעת הבכורה שלו בקבוצה הבוגרת בבסקוניה בליגה הספרדית הרביעית.
ב-21 ביוני 2013 קודם לקבוצת המילואים, בילבאו אתלטיק מהליגה השלישית.
ב-29 ביוני 2015, לאחר שהיה שחקן מפתח בעליית הקבוצה לליגה השנייה, הוא קודם לסגל הקבוצה הבוגרת בלה ליגה.
את הופעת הבכורה הרשמית שלו בקבוצה הבוגרת הוא ערך ב-15 באוגוסט 2015, בניצחון 0–4 על ברצלונה בסופר קאפ הספרדי.
ב-30 באוגוסט 2015 ערך את הופעתו הראשונה בלה ליגה, בהפסד 2–0 לאייבר.
לקווה הבקיע את שער הבכורה שלו בקבוצה ב-21 בדצמבר 2015 בתיקו 1–1 של קבוצתו עם לוגו.
ב-3 באפריל 2016 הבקיע את שערו הראשון בלה ליגה בתיקו 1–1 עם גרנדה.
ב-8 ביוני 2016 האריך את חוזהו עד 2019. בינואר 2018 הוא האריך את חוזהו שוב, עד 2023. ב-24 בנובמבר 2016 הוא הבקיע את שערו הראשון בליגה האירופית בניצחון 2–3 על ססואולו.